जायसी भक्तिकाल के अन्य कृतिकारों कि तरह भक्त पहले है ,कवि बाद में । उनका प्रमुख उदेश्य प्रेमतत्व का प्रचार -प्रसार करना था। पद्मावत इनका ख्याति का स्थायी स्तम्भ है। पद्मावत मसनवी शैली में रचित एक प्रबंध काव्य है। यह महाकाव्य ५७ खंडो में लिखा है । इसमे पद्मावती एवं रत्नसेन कि लौकिक प्रेम कहानी द्वारा अलौकिक प्रेम की व्यंजना हुई है। इसकी शुरुवात काल्पनिक है एवं अंत इतिहास के आधार पर हुई है। जायसी ने दोनों का मिश्रण किया है। इसकी कथा कुछ इस प्रकार है - हीरामन तोते से जब राजा रत्नसेन सिंहलदीप की राजकुमारी पद्मावती के सौन्दर्य की प्रशंसा सुनता है,तो राजा उसे पाने को व्याकुल हो जाता है। राजा रत्नसेन ,रानी नागमती एवं अपना राजपाट को छोड़ कर योगी के रूप में सिंहलदीप के लिए रवाना होते है। वहाँ पहुँचने पर हीरामन के माध्यम से एक शिव मन्दिर में पद्मावती एवं रत्नसेन की भेंट होती है। कालांतर में शिवजी की कृपा से पद्मावती के पिता गंधर्वसेन ,दोनों का विवाह कर देते है। चित्तौड़ लौटने पर रत्नसेन अपने दरबार में ,राघवचेतन से क्रोधित होकर ,उसे देशनिकाले की सजा देता है। राघवचेतन, अलाउदीन से मिलकर वह पद्मावती के रूप की प्रशंसा करके ,उसे चित्तौड़ पर आक्रामण करने को भड़काता है। युद्ध में रत्नसेन मारा जाता है,राजा का शव चित्तौड़ आता है,दोनों रानीं नागमती और पद्मावती ,पति के शव के साथ चिता में कूद पड़ती है। अलाउदीन ,चित्तौड़ पहुँचता है, परन्तु उसे वहा राख की ढेर ही मिलती है।